stanford-oval/wikipedia huggingface dataset:
טתר
היסטוריה

ג'. ר. ווילט תיאר בספר לבן שפרסם בינואר 2012 את האפשרות לבנות מטבעות מבוזרים חדשים על גבי הבלוקצ'יין של ביטקוין במתכונת "שכבה שנייה", ויישם את הרעיון באמצעות מטבע חדש בשם מאסטרקוין אשר הונפק בידי הארגון "קרן מאסטרקוין", אשר יותר מאוחר שינה את שמו ל"קרן אומני". הפרוטוקול המקורי של המטבע הפך לבסיס הטכנולוגי של טתר, ואחד מחבריה המקוריים של קרן מאסטרקוין, ברוק פירס, הוא מייסד-שותף בחברת טתר לימיטד. חבר נוסף, קרייג סלארס, הוא המנהל הטכני הראשי בחברה.
המטבעות הראשונים הונפקו ב-6 באוקטובר 2014 על הבלוקצ'יין של ביטקוין תחת השם רילקוין (Realcoin) בידי חברת הזנק המבוססת בסנטה מוניקה, בבעלותם של ברוק פירס, ריב קולינס וקרייג סלארס. כעבור חודש הודיע קולינס על כך ששם הפרויקט שונה לטתר. כמו כן הודיעה החברה כי היא נכנסת לשלב בטא ניסיוני, בו תתמוך בשלושה מטבעות נוספים; טתר דולר עבור הדולר האמריקאי, טתר אירו עבור מטבע האירו, וטתר ין עבור הין היפני. החברה הודיעה כי "כל אחד מהמטבעות המונפקים מגובה ב-100 אחוז כסף פיאט מקורי, וניתן לפדיון בכל זמן ועת ללא כל חשיפה לסיכון כלכלי". באתר האינטרנט הרשמי של החברה נכתב כי היא מבוססת בהונג קונג ומשרדיה נמצאים בשווייץ.
חברת ביטפינקס השיקה מסחר בטתר על גבי הפלטפורמה שלה בינואר 2015. אף על פי שנציגיה מסרו יחד עם הודעה מטעם טתר, על כך ששתי החברות הן ישויות עסקיות נפרדות, הדלפת מסמכי פרדייז בנובמבר 2017 חשפה כי פיליפ פוטר וגיאנקרלו דבסיני, שני בכירים בחברת ביטפינקס, הם אלו שייסדו את חברת טתר לימיטד החזקות באיי הבתולה הבריטים ב-2014.
אף על פי שהחברות אינן מסגירות באתרי האינטרנט שלהן או במסמכים פומביים כלשהם היכן הן מבוססות או מי בעליהן, הודעת דואר אלקטרוני מטעם רון טורוסיאן, דובר רשמי המועסק על ידי שתיהן, אשר נחשפה במסגרת ההדלפות, מצביעה כי המנכ"ל של שתי החברות הוא ז'אן לודויקוס ואן דר ולדה. על פי אתר האינטרנט של טתר, חברת טתר לימיטד נמצאת בבעלות חברת טתר לימיטד החזקות.
במשך זמן מה קיבלה טתר את הון עסקאותיה לידי חשבונות שניהלה בבנקים בטאיוואן, אשר העבירו את הכסף למקורות שונים ברחבי העולם דרך בנק ולס פארגו. ב-18 באפריל 2017 הודיעה החברה כי הגישה להעברות הכספים הבינלאומיות הללו נחסמה. יחד עם חברת ביטפינקס הגישה תביעה משפטית כנגד ולס פארגו בבית המשפט המחוזי של קליפורניה, אולם משכה אותה חזרה כעבור שבוע.
בין ינואר 2017 לספטמבר 2018 גדל שווי כמות המטבעות שבסירוקלציה מ-10 מיליון ל-2.8 מיליארד דולר. בתחילת 2018 היה המטבע אחראי ל-10 אחוז מנפח מסחרו של מטבע הביטקוין, אולם עד לאמצע השנה גדל מספר זה ל-80 אחוז. חוקרים מציעים כי הונאת קריפטו הדומה להרצת מניות אשר עירבה שימוש במטבעות טתר הייתה אחראית לחצי מעליית ערכו של הביטקוין ב-2017.
מחירו של המטבע נפל ל-0.88 דולר ב-15 באוקטובר 2018 בשל סיכון אשראי שנוצר לאחר שסוחרים בביטפינקס החליפו סכום מטבעות טתר גבוה בתמורה לביטקוין, ובכך העלו את מחירו. סוכנות הידיעות בלומברג דיווחה ב-20 בנובמבר אותה שנה כי חוקרים פדרליים בוחנים את האפשרות שמטבעות טתר שומשו בכדי לשנות את ערכו של הביטקוין.
התובעת הכללית של מדינת ניו יורק לטישה ג'יימס הגישה תביעה נגד ביטפינקס באפריל 2019 בגין שימוש ברזרבת הגיבוי של טתר על מנת לכסות הפסדים בגובה 850 מיליון דולר. לפי התביעה לא הצליחה החברה להשיג יחסים בנקאיים נורמלים ולכן הפקידה יותר ממיליארד דולר באמצעות מערכת תשלומים פנמית בבעלות תאגיד קריפטו קפיטל. הכספים עורבבו לכאורה בין הון החברה ובין הפקדות הלקוחות, ולא נחתם כל חוזה בין החברה לקריפטו קפיטל. בהסדר שנחתם בפברואר 2021 הסכימו ביטפינקס וטתר לשלם קנס בגובה 18.5 מיליון דולר.
האשמות

מחקר שנערך על ידי ג'ון מ. גריפין ואמין שמס ב-2018 מציע כי תנועות מסחר המערבות סכומי תטר גבוהים והעברות אשר התרחשו על פלטפורמת ביטפינקס, היו אחראיות למחצית מעליית ערכו של מטבע הביטקוין ב-2017.
כתבי סוכנות הידיעות בלומברג אשר בדקו האשמות שהועלו כנגד מניפולציית מחירים על גבי זירת המסחר של חברת קראקן מצאו ראיות התומכות בהאשמות אלו; הוראות מסחר קטנות וגדולות הגורמות לעליית ערכם של נכסים ומטבעות מבוזרים, וכן "הוראות מסחר בגדלים ספציפיים, רבות מהן עד לרמת מספרים עשרוניים, כאשר חלקן חוזרות בדפוס עקבי". ייתכן כי הוראות אלו שימשו כסימנים ללקוחות או בוטים המלבינים מסחר.
על פי האתר הרשמי של טתר, מטבעות חדשים מונפקים בתמורה לרכישות באמצעות דולרים, או נפדים על ידי זירות מסחר ושותפים מוסמכים אשר אינם מבוססים בארצות הברית. העיתונאי ג'ון אוונס מסר כי לא הצליח למצוא דוגמאות פומביות לרכישות של מטבעות טתר חדשים ב-2018.
מנכ"ל ביטפינקס וטתר, ואן דר ולדה, הכחיש את ההאשמות שהופנו כלפי החברות בגין מניפולציית מחירים; "ביטפינקס וטתר אינן, ומעולם לא היו, מעורבות בשום צורה במניפולציית שוק או מחירים. הנפקת מטבעות טתר אינה יכולה לשמש בכדי להעלות את מחיר הביטקוין או כל מטבע אחר הנסחר בביטפינקס".
צו זימון משפטי הוגש בפני טתר וביטפינקס ב-6 בדצמבר 2017 בידי הסוכנות למסחר בנגזרים של ארצות הברית. צו דומה נשלח לאודיטור של טתר, חברת פרידמן (שותפות מוגבלת). באותה תקופה דווח כי בנק נובל בפוארטו ריקו ניהל את הפעילות הכספית של חברת תטר ובשל כך השתמש בשירותי המשמורת של בנק ניו יורק מלון. נכון לאוקטובר 2018, הציע הבנק את עצמו למכירה ועצר כל קשר עסקי עם טתר, ביטפינקס או בנק ניו יורק מלון. אף על פי שביטפינקס אינה מחזיקה בשירותים הבנקאיים הנחוצים בכדי לקבל הפקדות כספיות של דולרים אמריקאים, הכחישה את היותה פושטת רגל.
חברת טתר הודיעה על הקמת שותפות עסקית חדשה עם בנק דלטק המבוסס באיי הבהאמה בנובמבר 2018, ופרסמה מכתב מידי הבנק המצהיר על הפקדה שנעשתה בידיה בגובה 1.8 מיליארד דולר. דובר הבנק סירב להתייחס לנושא כשנשאל על כך בידי כתבי בלומברג.
במהלך חקירה שנערכה על ידי הסוכנות למסחר בנגזרים ומחלקת המשפטים של ארצות הברית בדבר מניפולציית מחירים עזב פיל פוטר, מנהל אסטרטגי בכיר בביטפינקס וסמנכ"ל בטתר לימיטד, את משרותיו בחברות אלו ב-2018. סוכנות בלומברג מסרה כי ב-20 בנובמבר הודיעו הרשויות על המשך החקירה אשר תתמקד בטתר ובביטפינקס.
האשמות > ביטחונות ונזילות

חברת טתר מסרה כי בכוונתה לשמור את כל הכספים המתקבלים בידיה על מנת שתוכל לפדות את המטבעות המבוזרים שמסרה ללקוחותיה על פי דרישתם, על אף שכשלה לפדות את כל הבקשות שהוגשו בפניה ב-2017. החברה הציעה לחשוף את כל החזקות הגיבוי שלה באמצעות תשקיף חיצוני, אולם טרם עשתה זאת. בינואר 2018 הודיעה כי הקשר העסקי עם אודיטור החברה תם.
מטבעות בשווי 31 מיליון דולר נגנבו מטתר בנובמבר 2017. בחינה של היומן המבוזר של ביטקוין גילתה קשר מסוים בין הגניבה ובין הפריצה לבורסת ביטסטאמפ ב-2015. בתגובה לפריצה השהתה טתר את המסחר במטבע, והודיעה כי תוציא לפועל תוכנה חדשה אשר תיישם פיצול (מזלג) שיזהה את כל המטבעות שנגנבו בפריצה ויהפוך אותם לבלתי ניתנים למסחר. ב-19 בדצמבר הודיעה החברה כי השיבה את המסחר במטבעותיה על כנו וכי תתחיל לטפל בהוראות מסחר ממתינות.
האשמות > רזרבת גיבוי

מבקר אינטרנטי העונה לכינוי "Bitfinex'ed" העלה מספר שאלות בנוגע לקשר הקיים בין החברות ביטפינקס וטתר ב-2017, והאשים את ביטפינקס ב"הנפקת מטבעות קסם מתוך האוויר". בספטמבר אותה שנה פרסמה טתר תזכיר מידי משרד רואי חשבון המצהיר כי המטבעות המונפקים בידיה מגובים באופן מלא ומוחלט באמצעות רזרבת דולרים אמריקאיים. עם זאת, עורך הדין לואיס כהן מסר בניו יורק טיימס כי הדרך בה התזכיר מנוסח אינה מחייבת או מוכיחה באופן מלא כי המטבעות אכן מגובים.
ב-15 באוקטובר 2021 פורסם כי חברת טתר תשלם קנס בסך 41 מיליון דולר לסוכנות למסחר בנגזרים של ארצות הברית בגין מסירת טענות שווא המטעות באמירתן כי מטבעותיה של החברה מגובים באופן מלא על ידי רזרבת דולרים. ב-19 באוקטובר הציעה חברת המחקר הפיננסי הינדנבורג פרס כספי בסך מיליון דולר עבור כל מידע אמיתי המשקף את ביטחונותיה והפקדותיה של טתר, או כל פרט אחר אשר עשוי להוכיח האם נכסיה באמת מגובים.
OSSEC

| --- | --- |
 מפתח:  דניאל סיד (Daniel Cid)
 גרסה אחרונה:  3.7.0 (17 בינואר 2022) 
 מערכת הפעלה:  חוצה פלטפורמות
 נכתבה בשפות:  C 
 סוג רישיון:  הרישיון הציבורי הכללי של גנו
 קוד מקור:  https://github.com/ossec/ossec-hids 
 קטגוריה:  מערכת לגילוי חדירות
 www.ossec.net
 
אוסק (באנגלית: Open Source HIDS SECurity, תעתיק מקוצר: OSSEC) היא מערכת לגילוי חדירות בקוד פתוח המבוססת מחשב מארח.
באמצעות מנוע קורלציה וניתוח נתונים המערכת בוחנת שינויים בקובצי מערכת ההפעלה של מחשב או התקן, מנתחת את עורך הרישום, עוקבת אחר אירועים ופעולות חשודות ומדווחת עליהם למנהל המערכת.
אוסק פותחה על ידי דניאל סיד (Daniel Cid), תומכת במערכות הפעלה שונות: חלונות, לינוקס, FreeBSD ,OpenBSD ,OSX ועומדת בדרישות התקן PCI-DSS.
בחודש יוני 2008 הודיעה חברת Third Brigade על רכישת הזכויות על פרויקט OSSEC, החברה הבטיחה לפתח מנגנונים חדשים, לשמור על מדיניות הקוד הפתוח ולתרום לקהילה.
בחודש מאי 2009 רכשה חברת טרנד מיקרו (Trend Micro) את חברת Third Brigade וכמו כן, גם את הזכויות על פרויקט OSSEC.
איסוף מידע

אוסק מאפשרת לאסוף מידע באמצעות 3 דרכים עיקריות:
שרת איסוף מידע (Manager).
איסוף מידע באמצעות סוכן (Agent) - תוכנה ייעודית האוספת את נתונים ממחשבים או התקנים ומעבירה אותם ממשק ניהול מרכזי לצורך ניתוח המידע.
איסוף מידע ללא סוכן (Agentless) - איסוף נתונים באמצעות שירות מובנה במערכת ההפעלה, ללא צורך בהתקנת סוכן.
ראו גם

SIEM
מערכת למניעת חדירות
מערכת לגילוי חדירות
הערות שוליים

↑  Trend Micro Acquires Third Brigade (and OSSEC), Andrew Hay (באנגלית)
בירוני

| --- | --- |

 מדינה:  אוזבקיסטן אוזבקיסטן
 חבל ארץ:  קאראקלפאקסטן קאראקלפאקסטן
 תאריך ייסוד:  24 בדצמבר 1962 
 על שם:  אל-בירוני
 שמות קודמים:  כאת'
 גובה:  87 מטרים
 אוכלוסייה:  ‏
  ‑ בעיר:  55,900 (2016)
 קואורדינטות:  41°41′N 60°45′E﻿ / ﻿41.683°N 60.750°E﻿ / 41.683; 60.750
 אזור זמן:  UTC+5
  מפת מיקום  מפה מפורטת   (למפת אוזבקיסטן מוגדלת) טשקנט סמרקנד אנדיז'ן פרגנה קרשי נוקוס דז'יזק בוכרה אפגניסטן טורקמניסטן איראן קזחסטן קירגיזסטן טג'יקיסטןבירוני(למפת אוזבקיסטן רגילה) טשקנט סמרקנד אנדיז'ן פרגנה קרשי נוקוס דז'יזק בוכרה אפגניסטן טורקמניסטן איראן קזחסטן קירגיזסטן טג'יקיסטןבירוני  he tabBackground:;tabBorder:#aaa;defaultTab:0;
 
בִּירוּנִי וכן בֵּרוּנִי (באוזבקית: Беруний (‏Beruniy), בקאראקלפאקסטית: Бируний (‏Biruniy), ברוסית: Беруни) היא עיר ברפובליקה האוטונומית של קאראקלפאקסטן, אוזבקיסטן. היא ממוקמת על הגדה הצפונית של אמו דריה ליד הגבול של אוזבקיסטן עם טורקמניסטן. העיר היא מקום מושבו של מחוז בירוני. במקור, העיר הייתה ידועה כעיר ההיסטורית כָּאת' (ערבית/פרסית: کاث, אוזבקית מודרנית: Kos) ושימשה כבירת ח'ווארזם בתקופת השושלת האפריגית. בשנת 1957 שונה שמה ל"בירוני" לכבודו של חוקר ימי הביניים ואיש האשכולות, אל-בירוני שנולד בה. בירוני קיבלה מעמד של עיר ב-1962.
בירוני היא עיר תעשייתית חשובה בקאראקלפקסטן. קיימים בה מפעל אספלט, מפעל ללבנים, מפעל כותנה ומפעל לנעליים. ישנם גם מפעלי טקסטיל רבים.
היסטוריה

בירוני הייתה עיר הבירה של ח'ווארזם מתקופת השושלת האפריגית החל משנת 305 לספירה בקירוב, היא החליפה את הבירה הישנה טופרק-קאלה. שמה היה כאת' (באוזבקית מודרנית: Kos). העיר עברה שינויי שם רבים, ביניהם פיל ושובוז. בשנת 1957 שונה שמה לבירוני לכבודו של המלומד ואיש האשכולות אבו ריהאן אל-בירוני שנולד וגדל בעיר.
בירוני קיבלה מעמד של עיר בשנת 1962. בשנת 1969, עלה נהר אמו דריה על גדותיו. כתוצאה מכך נפגעו קשות מספר מבנים בבירוני. עם זאת, הם תוקנו במהירות.
גאוגרפיה

בירוני ממוקמת על הגדה הצפונית של נהר האמו דריה ליד הגבול של אוזבקיסטן עם טורקמניסטן. 936 ק"מ ממערב לטשקנט ו55.6 קילומטרים (34.5 מיל) צפונית מזרחית לחיווה.
אקלים

האקלים בבירוני הוא אקלים צחיח (סיווג אקלים BWk בשיטת קפן) עם השפעות יבשות חדות. החורפים קרים והקיץ חם.הטמפרטורה הממוצעת ביולי היא 38 מעלות צלזיוס. בינואר היא 15-20- מעלות צלזיוס.
דמוגרפיה

בשנת 2016 מנתה בירוני 55,900 תושבים.
| שנה | אוכלסיה | ±% p> a. |
| --- | --- | --- |
| 1968 | 18,000 | — |
| 1970 | 23,000 | +13.04% |
| 2000 | 47,300 | +2.43% |
| 2004 | 50,700 | +1.75% |
| 2016 | 55,900 | +0.82% |
כַּלְכָּלָה

בירוני היא עיר תעשייתית חשובה בקאראקלפאקסטן, ומצויים בה מפעל אספלט, מפעל ללבנים, מפעל כותנה ומפעל לנעליים. ישנם גם מפעלי טקסטיל רבים.
חינוך

בבירוני נמצאים 14 בתי ספר תיכוניים, בית ספר למוזיקה ובית ספר לאתלטיקה.
הערות שוליים

↑  "Classification system of territorial units of the Republic of Uzbekistan" (באוזבקית and רוסית). The State Committee of the Republic of Uzbekistan on statistics. ביולי 2020. {{cite web}}:  (עזרה)
↑  Habib Borjian, KĀṮ, iranicaonline.org: Encyclopaedia Iranica Foundation (באנגלית אמריקאית)
1 2 3  Moʻminov, Ibrohim, Beruniy, Oʻzbek sovet ensiklopediyasi 2, Toshkent, 1972, עמ' 188 (ב־)
↑  "Beruniy". Oʻzbekiston milliy ensiklopediyasi (באוזבקית). Toshkent. 2000–2005.
1 2 3 4  "Beruniy". Oʻzbekiston milliy ensiklopediyasi (in Uzbek). Toshkent. 2000–2005.
↑  "Beruniy". Ensiklopedik lugʻat (באוזבקית). Vol. 1. Toshkent: Oʻzbek sovet ensiklopediyasi. 1988. p. 96. 5-89890-002-0.
↑  Moʻminov, Ibrohim, "Amudaryo", Oʻzbek sovet ensiklopediyasi 1, Toshkent, 1971, עמ' 328 (ב־)
↑  "Халқ Амударёнинг қаҳридан чўчимоқда". Озодлик радиоси (באוזבקית). 2008-10-08. נבדק ב-2024-02-27.
↑  41°41'00.0"N 60°45'00.0"E · Beruniy, Republic of Karakalpakstan, Uzbekistan, 41°41'00.0"N 60°45'00.0"E · Beruniy, Republic of Karakalpakstan, Uzbekistan (באנגלית)
↑  Soliyev, A.S. Shaharlar geografiyasi [Geography of cities] (PDF) (באוזבקית). p. 143.
מריה תרזה טאלר

מטבע כסף : 1 טאלר מריה תרזיה
מריה תרזה טאלר (MTT) הוא מטבע עשוי כסף שנמצא בשימוש בסחר העולמי ברציפות מאז שהוטבע לראשונה ב-1741. הוא נקרא על שם מריה תרזה ששלטה באוסטריה, הונגריה ובוהמיה מ-1740 עד 1780. הדמות של מריה תרזה מוטבעת על המטבע.
היסטוריה

בשנת 1741 הוטבע ה-MTT הראשון עם 1⁄9 מתקן כסף צרוף, דהיינו 25.98 גרם. בשנת 1750 הוטבע טאלר חדש במשקל ברוטו של 1⁄10 התקן של וינה לכסף צרוף, 5⁄6 כסף, עם תכולת כסף מזוקק של 23.39 גרם, דהיינו תקן של 1⁄10 תו התקן לכסף של קלן). בשנת 1751 התקן החדש הזה אומץ למעשה ברחבי העולם דובר הגרמנית כאשר הוא התקבל באופן רשמי באמנה המוניטרית הבווארית. הטאלר החדש הזה, שלאחר 1751, המשיך מאז כמטבע סחר.
מאז מותה של מריה תרזה ב-1780, המטבע תמיד מתוארך ל-1780. ב-19 בספטמבר 1857, הקיסר פרנסיס יוסף מאוסטריה הכריז על מריה תרזה טאלר כמטבע סחר רשמי. קצת יותר משנה לאחר מכן, ב-31 באוקטובר 1858, הוא איבד את מעמדו כמטבע באוסטריה.
ניתן למצוא את ה-MTT גם ברחבי העולם הערבי, במיוחד בסעודיה, תימן, באפריקה, במיוחד באתיופיה ובהודו. בהיותו בגודל דומה למטבע שמונה הריאל הספרדי, ובתחילה חשבו שהוא ממוצא צרפתי, ה-MTT רכש את השם הערבי "אלריאל אלפרנסי", פשוטו כמשמעו "הריאל הצרפתי". מטבע זה היה אפוא לקודמיהם, בין היתר, של הריאל הסעודי ושל הביר אתיופי.
במהלך הכיבוש היפני של הודו המזרחית ההולנדית במלחמת העולם השנייה, מספיק אנשים העדיפו את זה על פני הכסף שהונפקו על ידי כוחות הכיבוש שהמשרד האמריקני לשירותים אסטרטגיים יצר MTT מזויפים לשימוש כוחות ההתנגדות.
במדינות דוברות גרמנית, בעקבות רפורמת איות משנת 1901 שנכנסה לתוקף שנתיים לאחר מכן, "Thaler" כתוב "Taler" (האיות של שמות פרטיים כמו "תרזה" לא הושפע). לפיכך, אזכורים מהמאה ה-20 למטבע זה במקורות גרמניים ואוסטריים נמצאים תחת "Maria-Theresien-Taler". האיות במדינות דוברות אנגלית לא הושפע.
ה-MTT ממשיך להיות מיוצר על ידי המטבעה האוסטרית, והוא קיים, אך לא נמצא במחזור השימוש הרגיל.
פרטים

ה-Thaler הוא 39.5–41 מ"מ (1.56–1.61 in) בקוטר, ו-2.5 מ"מ (0.098 in) עובי, שוקל 28.0668 גרם (0.99003 ounce) ומכיל 23.386 גרם (0.752 אונקיות של טרוי) של כסף משובח. יש לו תכולת כסף של .833 ותכולת נחושת של 0.166 מהזיקוק הכולל המילסמלי שלו. הערה: MTT מהמטבעה ברומא הם קלים יותר במעט, כשהם מיוצרים בתקן 835, במקום כסף סטנדרטי 833.
הכתובת בצדה של מטבע זה בלטינית: "M. THERESIA DGR IMP. HU. בו. REG." הצד ההפוך כתוב "ARCHID. AVST. DUX BURG. שיתוף. TYR. 1780 X". זהו קיצור של " Maria Theresia, Dei Gratia Romanorum Imperatrix, Hungariae Bohemiaeque Regina, Archidux Austriae, Dux Burgundiae, Comes Tyrolis. 1780 X ", שפירושו, "מריה תרזה, בחסדי האל, קיסרית הרומאים, מלכה של הונגריה ובוהמיה, ארכידוכסית אוסטריה, דוכסית בורגונדי, רוזנת טירול. 1780". ה-"X" הוא למעשה צלב מלוח או בורגונדי, והוא נוסף בשנת 1750, המציין את התקן המושפל החדש של הטאלר. סביב שפת המטבע מוטו שלטונה: "Justitia et Clementia", כלומר "צדק ורחמים".
טביעה מחוץ לאוסטריה

ה-MTT הפך במהירות למטבע סחר סטנדרטי וכמה מדינות החלו להכות את מריה תרזה טאלרס. בתי ההטבעה דלהלן הטביעו MTT: ברמינגהאם, בומביי, בריסל, לונדון, פריז, רומא ואוטרכט, בנוסף למטבעות ההבסבורגיות בגינצבורג, טירול, קרלסבורג, קרמניקה, מילאנו, פראג ווינה. בין 1751 ל-2000, נטבעו כ-389 מיליון. בתי ההטבעה השונים הללו בידלו את ההטבעה שלהן מהשאר, שלהן על ידי הבדלים קלים בעיצוב, כאשר חלק מהן התפתחו עם הזמן. בשנת 1935 קיבל מוסוליני זיכיון של 25 שנה על ייצור ה-MTT. האיטלקים חסמו בנקים וסוחרים לא איטלקיים מלהשיג את המטבע, ולכן צרפת, בלגיה ובריטניה החלו לייצר את המטבע כדי לתמוך באינטרסים הכלכליים שלהם בים האדום, במפרץ הפרסי ובחוף המזרחי של אפריקה. בשנת 1961 הסתיימה הזכות של 25 שנה ואוסטריה פנתה לממשלות הרלוונטיות בדרישה להפסיק את ייצור המטבע. בריטניה הייתה הממשלה האחרונה שהסכימה רשמית לבקשה בפברואר 1962.
ה-MTT בא לשמש כמטבע בחלקים נרחבים של אפריקה והמזרח התיכון עד לאחר מלחמת העולם השנייה . זה היה נפוץ מצפון אפריקה עד סומליה, אתיופיה, קניה, ובמורד חופי טנזניה עד מוזמביק. הפופולריות שלו באזור הים האדום הייתה כזו שסוחרים לא היו מקבלים שום סוג אחר של מטבע. ממשלת איטליה הפיקה מטבע מעוצב דומה בתקווה להחליף את מריה תרזה תאלר, אך הוא מעולם לא התקבל אצל הסוחרים כמטבע שיחליף את הMMT.
הטאלר מריה תרזה היה בעבר גם המטבע של החג'אז, תימן ופרוטקטורט עדן, כמו גם מוסקט ועומאן בחצי האי ערב. המטבע נשאר פופולרי בצפון אפריקה ובמזרח התיכון עד היום בצורתו המקורית: מטבע כסף עם דיוקן השליט בחזית והנשר הכפול ההבסבורגי מאחור.
בבריטניה, ה-Maria Theresa Thaler הנושא את התאריך של 1780 הוא "מטבע מוגן" לפי ההגדרות של החלק השני של חוק הזיוף 1981.
אתיופיה

ה-MTT מתועד לראשונה כמסתובב באתיופיה מתקופת שלטונו של הקיסר איאסו השני מאתיופיה (1730–1755). על פי הנוסע ג'יימס ברוס, המטבע, שהיה אמין הרבה יותר מטבעות אחרים, שלט באזורים שבהם ביקר ב-1768. יוסף קלמר ולודוויג היון בספר Abessinien מעריכים כי למעלה מ-20% מ-245 מיליון מטבעות שנטבעו עד 1931 הגיעו לאתיופיה. בשנת 1868, המשלחת הצבאית הבריטית למגדלה, בירת הקיסר תוודרוס השני מאתיופיה, בפיקודו של פילדמרשל רוברט נאפייר, לקחה עמם מט"טים לתשלום הוצאות מקומיות. בשנת 1890 הציגו האיטלקים את ה-Talero Eritreo, בסגנון ה-MTT, במושבה החדשה שלהם אריתריאה, בתקווה לכפות אותו גם על המסחר עם אתיופיה. עם זאת, הם נותרו לא מוצלחים. בתחילת שנות ה-1900 מנליק השני ניסה ללא הצלחה להטביע טאלרים של מנליק באופן מקומי, עם הדמות שלו, אך עוצב לפי הדגם של ה-MTT, ולאלץ את השימוש בהם. הבנק החדש שהוקם בחבש הנפיק גם שטרות כסף הנקובים בתאלרים. החל משנת 1935 טבעו האיטלקים את ה-MTT במטבעה ברומא לשימוש בכיבוש אתיופיה. ואז, במהלך מלחמת העולם השנייה, הבריטים טבעו כ-18 מיליון מטבעות MTT בבומביי כדי להשתמש בהם בקמפיין שלהם כדי לגרש את האיטלקים מאתיופיה.
לקריאה נוספת

Duggar, Jan Warren (1967). "The Development of Money Supply in Ethiopia". Middle East Journal. 21 (2): 255–61.
Fenn, Ian (2010). "The Twentieth Century Minting of the Maria Theresa Thaler". New Zealand Numismatic Journal. 90: 9–39.
Gervais, Raymond (1982). "Pre-Colonial Currencies: A Note on the Maria Theresa Thaler". African Economic History. 11 (11): 147–52. doi:10.2307/3601220. JSTOR 3601220.
Pankhurst, Richard (1963). "The Maria Theresa Dollar in Pre-War Ethiopia". Journal of Ethiopian Studies. 1 (1): 8–26.
Pankhurst, Richard (1970). "The Perpetuation of the Maria Theresa Dollar and Currency Problems in Italian-Occupied Ethiopia, 1936–1941". Journal of Ethiopian Studies. 8 (2): 89–117.
Pond, Shepard (1941). "The Maria Theresa Thaler: A Famous Trade Coin". Bulletin of the Business Historical Society. 15 (2): 26–31. doi:10.2307/3110662. JSTOR 3110662.
Semple, Clare (2006). A Silver Legend: The Story of the Maria Theresa Thaler. Barzan Publishing. ISBN 0-9549701-0-1.
Stride, H. G. (1956). "The Maria Theresa Thaler". The Numismatic Chronicle and Journal of the Royal Numismatic Society. Sixth Series. 16: 339–43.
Tschoegl, Adrian E. (2001). "Maria Theresa's Thaler: A Case of International Money". Eastern Economic Journal. 27 (4): 443–62.
הערות שוליים

↑  "The Historical Framework of the Currency of Saudi Arabia".
↑  Lovell, Stanley P. (ביולי 1963). "Deadly Gadgets of the OSS" (PDF). Popular Science: 56–58. נבדק ב-2009-12-01. {{cite journal}}:  (עזרה)
↑  "Austrian Mint". www.muenzeoesterreich.at.
↑  M. R. Broome (1972). "The 1780 Restrike Talers of Maria Theresia". The Numismatic Chronicle. Seventh Series. 12: 233.
↑  Fenn, Ian (בדצמבר 2009). "TWO RARE VARIETIES OF THE 1780 MARIA THERESIA THALER". {{cite web}}:  (עזרה)
↑  Alan McRae, "A Famous Trade Coin," Australian Coin Review 356 [February 1994] p. 30.
↑  Harrigan, P. (בפברואר 2002). "Tales of a Thaler". Saudi Aramco World. נבדק ב-2 באוגוסט 2013. {{cite news}}:  (עזרה)
↑  The Forgery and Counterfeiting Act 1981, section 27(1), as read with the Forgery and Counterfeiting (Protected Coins) Order 1981 (S.I. 1981/505), article 2 and Schedule
↑  Richard Pankhurst, Economic History of Ethiopia (Addis Ababa: Haile Selassie I University, 1968), p. 468.
↑  Kalmer, Joseph; Hyun L. (1935). Abessinien (בגרמנית and צ׳כית). תורגם ע"י Milena Jesenská. Chapter 13 describes currencies used in pre-WWII Abyssinia.
↑  "Eritrean Tallero". 30 במאי 2008. אורכב מ-המקור ב-28 באוגוסט 2015. {{cite web}}:  (עזרה)
↑  Tschoegl, Adrian E (2001). "Maria Theresa's Thaler: A Case of International Money". Eastern Economic Journal. 27 (4): 445–464.
| --- | --- |
בקרת זהויות :  NARA: 10645136 
ארגזי משלוח של MTT באתיופיה, שנת 1910
איקונה פופ

| --- | --- |
איקונה פופ מופיעות במצעד הגאווה בוושינגטון, 2013
איקונה פופ מופיעות במצעד הגאווה בוושינגטון, 2013
 מקום הקמה:  סטוקהולם 
 מוקד פעילות:  סטוקהולם, שוודיה
 תקופת הפעילות:  מ-2009
 סוגה:  סינת'-פופ • אלקטרופופ • דאנס-פופ • אלקטרו האוס
 חברת תקליטים:  TEN, ביג ביט רקורדס, אטלנטיק רקורדס
 www.iconapop.com
 פרופיל ב-IMDb
 חברים
 קרוליין היילט אינו יואבו
 
איקונה פופ (Icona Pop,‏ באנגלית: /aɪˈkɒnə pɒp/) הן צמד זמרות סינת'-פופ שוודיות שהחלו לפעול בשנת 2009.
חברות הצמד, קרוליין היילט (Caroline Hjelt; נולדה ב-8 בנובמבר 1987) ואינו יואבו (Aino Jawo; נולדה ב-7 ביולי 1986), גדלו בסטוקהולם, בירת שוודיה. בשנת 2009 חתמו על הסכם הפצה, עם חברת התקליטים השוודית: TEN מיוזיק גרופ.
ההרכב זכה לתשומת לב בינלאומית לאחר שפורסם סינגל הבכורה "Manners". הלהיט הבולט שלהן הוא "I Love It", שהגיע למקומות בולטים במרבית מצעדי המוזיקה בעולם. 
החל מספטמבר 2012, פועלות חברות הצמד בעיקר בלוס אנג'לס וניו יורק.
בשנת 2023 דיבבו השתיים בסרט ההנפשה הקומי "טרולים 3: הקול טוב" את דמותן של צמד תאומות פופ.
דיסקוגרפיה > אלבומי אולפן

2012: Icona Pop
2013: This Is... Icona Pop
2023: Club Romantech
דיסקוגרפיה > מיני-אלבומים

2011: Nights Like This
2012: Iconic
2015: Emergency EP
2017: Så mycket bättre 2017 – Tolkningarna
Death in June

Death in June (דת' אין ג'ון, או בתרגום לעברית: "מוות ביוני") היא להקה בריטית שהוקמה ב-1981. אחת מחלוצות הנאו-פולק.
ביוגרפיה

Death in June נוסדה על ידי דאגלס פירס (שירה, גיטרה), טוני ווייקפורד (שירה, בס; מאוחר יותר הקים את הלהקה Above the Ruins ולאחר מכן את Sol Invictus) ופטריק ליאגס (שירה, תופים). פירס ווייקפורד ניגנו לראשונה בלהקת הפאנק הטרוצקיסטית Crisis, שהתבטאה באנטי-פשיזם ואנטי-סקסיזם. בראיון אחר תיאר פירס את המשבר כתערובת של סוציאליסטים, קומוניסטים ופציפיסטים.
פירס ווייקפורד תיארו כי הסיבה לסיום המשבר הייתה אכזבה מהשמאל ("מוות ביוני היה התגובה שלנו לאופן שבו השמאל התייחס אלינו" - פירס, ופנו לבולשביזם הלאומי לתקופה קצרה: ”בתחילת שנות ה-80, טוני ואני היינו מעורבים מאוד בפוליטיקה השמאלנית והיינו סטודנטים להיסטוריה בצד. בחיפושנו אחר פרספקטיבה פוליטית עתידית, נתקלנו בבולשביזם לאומני, שרץ כמו מדריך בהיררכיה של האס-אה. אנשים כמו גרגור שטרסר וארנסט רוהם, שלימים נודע בתור "המהפכנים השניים", משכו את עינינו. העובדה שהם הופלו ביוני 1934 קשורה כנראה למהלך ההיסטוריה ולהתפתחות האנושות באופן מכריע. אפשר לשאול האם רוהם היה מונע את מלחמת העולם השנייה לו היה מביס את היטלר” (דאגלס פירס: מגזין המוזיקה Zillo, מתוך ראיון מ-1992)
בתחילת 1984 נאלץ ווייקפורד לעזוב בלחץ של פירס. באמצע 1985 עזב גם פטריק ליגס. יש מידע סותר לגבי הסיבות לעזיבתו, שכן הוא כתב בעבר את רוב שירי Death in June. הוא עצמו הצהיר בראיונות שהוא נשר בגלל שאחרי קונצרט בבולוניה הוא נעלב על ידי חובב הופעות בגלל מדי ה-אס.אס שלבש. כמה ימים קודם לכן אירע פיגוע בעיר שבוצע על-ידי אנשי ימין קיצוני, וכעת דאגלס התבייש בבגדיו. עם זאת, בלייבל המאוחר שלו Kenaz, הוא הוציא כמה תקליטים בלתי־מורשים של Death in June. בשנת 2005, פירס וליאגס הופיעו כדי לחגוג את יום השנה ה-20 ל־NADA! שוב ביחד בלונדון.
מאז 1985 דאגלס פירס המשיך בגיבוש עם שינויים בהרכבים. הנושאים שבהם עסקו בהקלטות נסבו פחות או יותר סביב רונים, מיתולוגיה, הומוסקסואליות, פשיזם, מלחמה ושלום. גם לסופרים יוקיו מישימה וז'אן ז'נה הייתה השפעה חשובה ונשמעת. הוא שיתף פעולה עם מוזיקאים שונים כמו דייוויד טיבט, ג'ון באלאנס (סליל), רוז מקדוול (צער), בויד רייס (NON), . שיתוף הפעולה איתם הסתיים לאחר האלבום Alarm Agents אנדראס ריטר (פורסטי ואריק קונופל (Les Joyaux de la Princesse).
סגנון

המוזיקה של Death in June הורכבה ממספר סגנונות לפני שהחלה להתמקד בנאו-פולק. הלהקה ניגנה בתחילה פוסט-פאנק בסגנון ג'וי דיוויז'ן, אך נשמעה לחימה יותר בשל כלי ההקשה, ונטו יותר ויותר לכיוון הסביבה הפוסט-תעשייתית מאמצע שנות ה-80, בעוד כותרים כמו The Calling (Mk II) היו עדיין ניואנסים אופייניים של גל אלקטרו. למרות שרצועות הנאו-פולק הראשונות הופיעו באלבום Nada! הופיע, במיוחד באלבום מ-1992 But What Ends When the Symbols Shatter? כמייצג את ז'אנר הנאו-פולק. אבל כבר באלבוםThe Guilty Have No Pride "ניתן לשמוע קטעי תפאורה רבים, צלילים, טכניקות לופ או גישות, אשר מאוחר יותר הרחיבו ושיכללו את הסאונד של הלהקה באופן משמעותי. צריך להשתולל".